stanford-oval/wikipedia huggingface dataset:
Turn Up the Radio

| ”Turn Up the Radio” Madonna |
| --- | --- | --- |

Singlen tiedot
 Albumilta: MDNA
 Äänitetty : 2011; Sarm West Studios (Lontoo, Englanti), MSR Studios (New York, New York)
 Julkaistu: 5. elokuuta 2012
 Tekijä(t): Madonna, Martin Solveig, Michael Tordjman, Jade Williams
 Tuottaja(t): Madonna, Martin Solveig
 Tyylilaji: dancepop
 Kesto: 03.46
 Levy-yhtiö: Live Nation, Interscope Records
Madonnan muut singlet
| ”Girl Gone Wild” 2012 | ””Turn Up the Radio”” 2012 | ”Living for Love” 2014 |
Madonna soittamassa kappaletta kitaralla MDNA -kiertueella.
Turn Up the Radio on yhdysvaltalaisen laulaja-lauluntekijä Madonnan kappale hänen kahdenneltatoista, MDNA-studioalbumilta. Kappaleen sanoittivat Madonna,Martin Solveig, Michael Tordjman ja Jade Williams, sekä tuottivat Madonna ja Martin Solveig. Kappale julkaistiin Isossa-Britanniassa 5. elokuuta 2012 albumin kolmantena singlenä.
Kappale on saanut pääosin positiivisia vastaanottoja musiikkikriitikoilta, joista suuri osa piti sitä albumin standout-singlenä ja kehuivat sen tuotantoa. Arvostelijat ylistivät sitä singlenä, mutta jotkut kuitenkin kritisoivat sen kliseisiä sanoituksia. Kappale pääsi listoille Etelä-Koreassa ja Japanissa ennen singlejulkaisua tapahtuneiden latausmäärien johdosta. Kappale oli Madonnan 43:s single, joka sijoittui ensimmäiselle sijalle Billboard Hot Dance Club Play-listalla, nostaen Madonnan johtoon pääsemistä niiden artistien joukossa, jotka ovat saaneet eniten 1. sijalle yltäneitä singlejä kyseisellä listalla. Madonnalla on toiseksi suurin määrä ensimmäisen sijan yltäneitä singlejä Billboard-listoilla, päästäen edelleen vain George Straitin, jolla on 44 ensimmäisen sijan saavuttanutta singleä Hot Country Songs-listalla.
Kappaleelle on julkaistu myös musiikkivideo, joka kuvattiin Italian Firenzessä, ja sen ohjasi Tom Munro. Video sai laajaa suosiota kriitikoilta, jotka kritisoivat videon yksinkertaisuutta, mutta vastineeksi monet ylistivät hänen visuaaleja ja merkitsivät videon hänen kaikista parhaimmaksi visuaaliksi moniin vuosiin. Kappale tuli osaksi Madonnan MDNA Tourin settilistaa. Single julkaistiin digitaalisena EP:nä elokuussa 2012, joka sisälsi remixin, jolla duetoi Far East Movement.
Kappaleet

Digital Remixes EP
1. "Turn Up the Radio" (Offer Nissim Remix) – 7:28
2. "Turn Up the Radio" (Martin Solveig Club Mix) – 5:31
3. "Turn Up the Radio" (R3hab Remix) – 5:41
4. "Turn Up the Radio" (Madonna vs. Laidback Luke) featuring Far East Movement – 3:23
Beatport Digital Remixes
1. "Turn Up the Radio" (Offer Nissim Remix) – 7:28
2. "Turn Up the Radio" (Martin Solveig Club Mix) – 5:31
3. "Turn Up the Radio" (R3hab Remix) – 5:41
4. "Turn Up the Radio" (Madonna vs. Laidback Luke Alternative Remix) featuring Far East Movement – 6:02
5. "Turn Up the Radio" (Album Version) – 3:46
6. "Turn Up the Radio" (Instrumental) – 3:46
Listasijoitukset

Käännös suomeksi
Työkorvaus

Työkorvaus on sellainen työstä saatu korvaus, jota ei ole tehty työ- tai virkasuhteessa. Työkorvaus on usein elinkeinotoiminnan tuloa. Esimerkiksi freelancerit tai kevytyrittäjät voivat saada työkorvausta, jos laskutusta ei tehdä laskutuspalvelun tai yrityksen kautta. Työkorvauksesta on maksettava verot, käteisenä saadusta työkorvauksesta on annettava kuitti ja kirjanpito on tehtävä.
Turn Up That Dial

| Turn Up That Dial Dropkick Murphys |
| --- | --- | --- |

Studioalbumin tiedot
 Julkaistu: 30. huhtikuuta 2021
 Kesto: 49.58
 Levy-yhtiö: Born & Bred Records
Dropkick Murphys muut julkaisut
| 11 Short Stories of Pain & Glory 2017 | Turn Up That Dial 2021 | This Machine Still Kills Fascists 2022 |
Turn Up That Dial on yhdysvaltalaisen punk rock -yhtye Dropkick Murphysin kymmenes studioalbumi, joka julkaistiin 30. huhtikuuta 2021.
Kappaleet

Turn Up That Dial – 3.42
L-Ee-B-O-Y – 3.23
Middle Finger – 2.35
Queen of Suffolk County – 3.51
Mick Jones Nicked My Pudding – 2.38
H.B.D.M.F – 4.07
Good As Gold – 3.20
Smash Shit Up – 3.47
Chosen Few – 3.31
City By the Sea – 3.47
I Wish You Were Here – 4.23
Kappaleet > Levy 2

We Shall Overcome – 3.36
James Connolly – 3.58
The Bonny – 3.13
Arvostelut

Imperiumi: 7-/10
Soundi:
Unissakävely

| Unissakävely |
| --- | --- |
 The Somnambulist, John Everett Millais 1871.
Luokitus
ICD-10:  F51.3
MeSH:  D013009
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Unissakävely (somnambulismi) tarkoittaa kävelemistä tai muiden valvetilaan kuuluvien toimien tekemistä tietämättään unitilassa. Unissakävely kuuluu NREM-univaiheen aikaisiin poikkeaviin tapahtumiin eli parasomnioihin. Unissakävelijän silmät ovat auki, mutta hän ei ole tietoinen toimistaan.
Unissakävelijöitä on 1–15 prosenttia väestöstä, ja yleensä kävely alkaa 4–8 vuoden iässä. Unissakävely on yleistä nuoressa lapsuusiässä, ja se saattaa usein liittyä painajaisiin. Lapsista jopa neljännes saattaa kävellä unissaan, mutta kävely vähenee iän myötä niin, että aikuisista enintään pari prosenttia harrastaa yöllistä kävelyä. Lasten unissakävelyn taustalla ei yleensä ole psyykkisiä häiriöitä, mutta aikuisilla siihen voi liittyä psyykkisiä ongelmia, vaikka myös täysin terveillä aikuisilla voi väsymyksen myötä esiintyä unissakävelyä. Unissakävely ei siis ole sairaus, eikä se ole merkki mielenterveysongelmista, mutta aikuisen kannattaa kuitenkin kääntyä lääkärin puoleen, jotta mahdolliset elimelliset sairaudet voidaan sulkea pois. Unissakävely voi joskus johtua korkeasta kuumeesta. Aikuiset unissakävelijät ovat yleensä kävelleet unissaan myös lapsena. Unissakävely on usein perinnöllistä.
Unissakävelijä ei yleensä muista unissakävelyään jälkeenpäin. Jos ensikertalainen unissakävelijä herää kesken kävelynsä, hän voi ihmetellä, kun löytää itsensä sängyn sijaan jostain väärästä paikasta. On suositeltavaa, että unissakävelijä ohjataan rauhallisesti sänkyyn.
Työlaulu

Työlaulu on joko fyysisen työn rytmittämiseksi tai helpottamiseksi laulettu sävelmä tai työtä ja työoloja kuvaava laulu. Työlauluja on syntynyt eri maissa ja eri ammattien ja työtehtävien piirissä, ja ne voivat ulottua yksinäistä työtä tekevän sanattomasta itsekseen hyräilystä tai yksinkertaisista huudoista (esim. ”hiiop!”) isomman työporukan monimutkaisiin vuorolauluihin ja vaikuttamaan pyrkiviin työväenlauluihin, jotka ovat usein protestilauluja työoloista ja yhteiskunnasta. Etenkin rytmiset työlaulut ovat pääosin kansanlauluja, joiden alkuperää tai tekijöitä ei varmuudella tiedetä.
Laulujen käytöstä työn rytmittämiseksi on melko varmaa todistusaineistoa jo muinaisesta Egyptistä. Työlaulujen perinne alkoi länsimaissa kadota teollisen vallankumouksen ja maatalouden koneistumisen myötä, kun työrytmin alkoivat ihmisten sijaan määrätä meluisat ja omaan tahtiinsa toimivat työkoneet.
Etnomusikologi Erkki Ala-Könnin mukaan jopa kaikki kansanmusiikki on saanut alkunsa työlaulusta ja kehtolaulusta, joka sekin on yhdenlaista työlaulua. Työlauluperinne on joka tapauksessa vaikuttanut monien nykyisin tunnetumpien musiikinlajien syntyyn. Afroamerikkalainen kirjailija Richard Wright on arvellut blues- ja gospelmusiikin syntyneen ainakin osin Yhdysvaltojen plantaasien orjatyövoiman työlauluista ja -huudoista. Työlaulut olivat myös orjien keskinäinen viestintämuoto, sillä työtä tehdessä keskustelu oli kiellettyä, mutta laulu itse keksittyine sanoineenkin sallittua.
Plantaasiorjien työlaulujen ohella tunnettuja työlauluperinteitä ovat purjelaivojen aikakaudella käytetyt merimiesten työlaulut (engl. sea shanty, -ies). Eräänlaisia työlauluja ovat metsästyksessä käytettävät riistaa esiin houkuttelevat äännähdykset ja Suomenkin karjataloudesta tuttu karjankutsunta.
Uda (Nara)

| Uda (宇陀市) |
| --- | --- |
 Murō-jin temppelin pagodi
 lippu:  Symboli
 Udan sijainti Naran prefektuurissa
 Uda
 Koordinaatit: 34°31′41″N, 135°57′08″E 
Valtio:  Japani
Alue:  Kansai
Prefektuuri:  Naran prefektuuri
Pinta-ala:  
 – Kokonaispinta-ala:  247,50 km²
Väkiluku (12/2019):  29 825
 – Väestötiheys:  120,5 as./km²
Symbolit:  
 – Puu:  Japaninsypressi
 – Kukka:  Kielo
 – Lintu:  Idänsilkkikerttunen
 
 https://www.city.uda.nara.jp/ 
Infobox OKVirheellinen NIMI-arvo: 
Uda (jap. 宇陀市, Uda-shi) on Japanin kaupunki Honshūn saarella Kansain alueella Naran prefektuurissa. Se sijaitsee sisämaassa prefektuurin koillisosassa Yamaton ylängöllä. Lännessä kaupungin alue nousee Ryūmonvuorille, koillisessa se rajautuu Mien prefektuuriin. Udajoki virtaa kaupungin läpi. Udassa on 29 825 asukasta (joulukuussa 2019) ja sen pinta-ala on 247,50 neliökilometriä.
Uda on kaupunkina suhteellisen uusi: se perustettiin vuonna 2006 liittämällä yhteen Haibaran, Ōudan ja Utanon maaseutukaupungit sekä Murōn kyläkunta. Alue sijaitsee historiallisen Ise-kaidō-tien varrella, ja useat nykyisen kaupungin alueella sijaitsevat paikkakunnat kehittyivätkin tien varren postiasemina (shukuba). Niistä entisen Ōudan maaseutukaupungin Matsuyama oli Edo-kaudella myös linnanalus- ja kauppakaupunki. Siellä on säilynyt monia aikakauden vanhoja rakennuksia, jotka on suojeltu. Udan alue on pääosin metsää, ja metsätalous onkin merkittävä elinkeino. Kaupungissa tuotetaan myös esimerkiksi vihanneksia, kudzua ja naudanlihaa, Utanossa turkiksia.
Udan rakennettuun kulttuuriperintöön kuuluvat useat vanhat temppelit ja pyhäköt, joista Murō-ji ja Mikumari-jinja on nimitetty Japanin kansallisaarteiksi. Muita temppeleitä ovat esimerkiksi Ōno-dera ja Kaichō-ji. Osa kaupungin alueesta kuuluu Murō-Akame-Aoyaman puolikansallispuistoon. Udaa palvelee Kintetsu-rautateiden Osaka-linja.
Kuvia

Uda Mikumari-jinja
Matsuyaman historiallista kaupunginosaa
Suuri kirsikkapuu Matabei-zakura
Haibaran rautatieasema
Aiheesta muualla

Kuvia tai muita tiedostoja aiheesta Uda Wikimedia Commonsissa
Kaupungin internetsivut (japaniksi)
Trinidad ja Tobagon jalkapallomaajoukkue

Trinidad ja Tobagon jalkapallomaajoukkue edustaa Trinidad ja Tobagoa kansainvälisissä otteluissa. Trinidad ja Tobago on Karibianmeren alueen menestyneimpiä maita jalkapallossa. Maajoukkue on voittanut seitsemän kertaa Caribbean Cup -turnauksen, joka järjestetään alueen maiden välillä.
Vuonna 2006 maa selvitti ensimmäisen kerran tiensä jalkapallon MM-kisoihin. Tuolloin 1,1 miljoonan asukkaan Trinidad ja Tobagosta tuli väkiluvultaan pienin maa, joka on koskaan esiintynyt MM-kisoissa (vuonna 2018 Islanti selviytyi kisoihin vielä pienempänä maana).
Arvokisat > Maailmanmestaruuskilpailut

1930 — 1962 - Ei osallistunut
1966 — 2002 - Ei selviytynyt karsinnoista
2006 - Ensimmäinen kierros
2010 — 2018 - Ei selviytynyt karsinnoista
Arvokisat > CONCACAF Gold Cup

1991 - Ensimmäinen kierros
1993 - Ei selviytynyt karsinnoista
1996 - Ensimmäinen kierros
1998 - Ensimmäinen kierros
2000 - Välierissä
2002 - Ensimmäinen kierros
2003 - Ei selviytynyt karsinnoista
2005 - Ensimmäinen kierros
2007 - Ensimmäinen kierros
2009 - Ei selviytynyt karsinnoista
2011 - Ei selviytynyt karsinnoista
2013 - Puolivälierät
2015 - Puolivälierät
2017 - Ei selviytynyt karsinnoista
Pelaajat MM-kisoissa 2006

| --- | --- |
 Maalivahdit 1 Shaka Hislop (West Ham United)  21 Kelvin Jack (Dundee FC)  22 Clayton Ince (Coventry City) Puolustajat 2 Ian Cox (Gillingham FC)  3 Avery John (New England Revolution)  4 Marvin Andrews (Rangers FC)  5 Brent Sancho (Gillingham FC)  6 Dennis Lawrence (Wrexham AFC)  8 Cyd Gray (San Juan Jabloteh)  17 Atiba Charles (W Connection) :  Keskikenttäpelaajat 7 Christopher Birchall (Port Vale)  9 Aurtis Whitley (San Juan Jabloteh)  11 Carlos Edwards (Luton Town)  16 Evans Wise (SV Waldhof Mannheim  18 Densill Theobald (Falkirk FC)  23 Anthony Wolfe (San Juan Jabloteh) Hyökkääjät 10 Russell Latapy (Falkirk FC)  12 Collin Samuel (Dundee United)  13 Cornell Glen (Los Angeles Galaxy)  14 Stern John (Coventry City)  15 Kenwyne Jones (Stoke City FC)  19 Dwight Yorke (Sydney FC)  20 Jason Scotland (St. Johnstone FC)
Kuuluisia pelaajia

| --- | --- |
 Marvin Andrews  Christopher Birchall  Angus Eve  Cornell Glen  Shaka Hislop  Clayton Ince :  Avery John  Stern John  Kenwyne Jones  Russell Latapy  Dwight Yorke
Entisiä valmentajia

Leo Beenhakker
Otto Pfister
Ian Porterfield
Université de Paris

Université de Paris tarkoittaa seuraavia:
Université de Paris, 1793 lakkautettu yliopisto, "vanha yliopisto"
Pariisin yliopisto
Université Paris Cité, vuonna 2019 muodostettu yliopisto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Université de Paris”, voi hakea sivunnimihaulla, laajalla sivunnimihaulla tai tekstihaulla.
USS Monterey (CVL-26)

| USS Monterey |
| --- | --- |
 USS Monterey
Aluksen vaiheet
Rakentaja:  New York Shipbuilding Corporation, Camden, New Jersey
Kölinlasku:  29. joulukuuta 1941
Laskettu vesille:  28. helmikuuta 1943
Palveluskäyttöön:  17. kesäkuuta 1943
Poistui palveluskäytöstä:  16. tammikuuta 1956
Tekniset tiedot
Uppouma:  11 000 t
Pituus:  189,7 m
Leveys:  21,8 m (vesiraja) 33,27 m (kokonaispituus)
Syväys:  7,9 m
Koneteho:  100 000 hv
Nopeus:  31,6 solmua
Miehistöä:  1 569
Aseistus
Aseistus:  30 × lentokonetta 26 × Bofors 40 mm -ilmatorjuntatykkiä 20 × Oerlikon 20 mm -ilmatorjuntatykkiä
USS Monterey (runkonumero CVL-26) oli Yhdysvaltain laivaston Independence-luokan lentotukialus, joka palveli toisessa maailmansodassa.
Valmistus

Alus tilattiin New York Shipbuilding Corporationilta Camdenista New Jerseystä Cleveland-luokan kevyenä risteilijänä USS Dayton (CL-78). Köli laskettiin 29. joulukuuta 1941. Alus päätettiin muuttaa 27. maaliskuuta 1942 lentotukialukseksi runkonumerolla CV-26 ja se nimettiin 31. maaliskuuta uudelleen USS Montereyksi.
Alus laskettiin vesille 28. helmikuuta 1943 kumminaan rouva P. N. L. Bellinger ja otettiin palvelukseen 17. kesäkuuta 1943 ensimmäisenä päällikkönään Lestor T. Hundt. Alus luokiteltiin 15. heinäkuuta uudelleen kevyeksi lentotukialukseksi runkonumerolla CVL-26.
Palvelus

Pian koeajojen päätyttyä alus lähti Philadelphiasta läntiselle Tyynellemerelle. Se saapui Gilbertinsaarille 19. marraskuuta 1943 osallistuen Makinin varmistamiseen. Alus osallistui Kaviengille tehtyihin iskuihin 25. joulukuuta TG37.2:n mukana ja se tuki Kwajaleinin ja Eniwetokin maihinnousuja aina 8. helmikuuta 1944 saakka. Alus liitettiin opertaatioista vapauduttuaan TF58:aan, jonka mukana se osallistui Karoliineille, Mariaaneille, Uuden-Guinean pohjoisrannikolle ja Boninille tehtyihin iskuihin helmikuusta heinäkuuhun. Ajanjaksoon kuului lisäksi Filippiinienmeren taistelu 29.–30. huhtikuuta.
Alus lähti vapauduttuaan taistelutehtävistä huollettavaksi Pearl Harboriin, josta se lähti paluumatkalle 29. elokuuta. Aluksen lentokoneet iskivät Wakelle 3. syyskuuta, jonka jälkeen alus liittyi TF38:aan osallistuen iskuihin Etelä-Filippiineille ja Tyukyu-saarille. Lokakuusta joulukuuhun alus oli Filippiineillä tukien Leyten ja sitten Mindoron maihinnousua. Joulukuussa alus joutui pyörremyrskyyn, jolloin kannella olleet koneet riistäytyivät irti vaijereistaan sytyttäen tulipaloja. Alus saapui Bremertoniin huollettavaksi tammikuussa 1945. Huollosta vapauduttuaan se liittyi TF58:aan, jonka mukana se osallistui Okinawan maihinnousun tukemiseen. Aluksen lentokoneet iskivät muun muassa Nansei Shotolle ja Kyushulle 9. toukokuuta – 1. kesäkuuta. Aluksen koneet iskivät 1. heinäkuuta - 15. elokuuta Honshulle ja Hokkaidolle.
Alus lähti Japanin vesiltä 7. syyskuuta ja se saapui New Yorkiin 7. lokakuuta. Alus liitettiin Magic Carpetiin ja se teki useita matkoja Napolista Norfolkiin. Alus poistettiin palveluksesta 11. helmikuuta 1947, jolloin se siirrettiin Atlantin reservilaivaston Philadelphian osastoon. Korean sodan alkaessa alus palautettiin palvelukseen 15. syyskuuta 1950. Se lähti Norfolkista 3. tammikuuta 1951 Pensacolaan Floridaan, jossa alus palveli seuraavat neljä vuotta laivaston koulutusaluksena kouluttaen tuhansia laivastonlentäjiä.
Alus osallistui 1.–11. lokakuuta 1954 Hondurasissa tulvan uhrien pelastamiseen. Se lähti Pensacolasta 9. kesäkuuta 1955 palatakseen reservilaivastoon. Alus poistettiin palveluksesta 16. tammikuuta 1956 ja se luokiteltiin 15. toukokuuta 1959 AVT-2:ksi ollen edelleen ankkurissa Philadelphiassa. Alus myytiin romutettavaksi toukokuussa 1971.
Aiheesta muualla

Kuvia tai muita tiedostoja aiheesta USS Monterey (CVL-26) Wikimedia Commonsissa
Independence-luokan lentotukialukset
Uladzimir Karytska

Uladzimir Karytska
Uladzimir Mih’ailavitš Karytska (valkoven. Уладзімір Міхайлавіч Карыцька, ven. Владимир Михайлович Корытько, Vladimir Mihailovitš Korytko; s. 6. heinäkuuta 1979 Molodetšno, Valko-Venäjän SNT, Neuvostoliitto, nykyinen Maladzetšna, Valko-Venäjä) on valkovenäläinen jalkapalloilija. Hän edustaa Valko-Venäjän jalkapalloliigassa pelaavaa Dinamo Minsk ja on pelipaikaltaan keskikenttäpelaaja.
Aiheesta muualla

Kuvia tai muita tiedostoja aiheesta Uladzimir Karytska Wikimedia Commonsissa
Uladzimir Karytska National Football Teams -sivustolla (englanniksi)
Uladzimir Karytska Transfermarkt-sivustolla (englanniksi)
Trinidad ja Tobago olympialaisissa

Trinidad ja Tobago osallistui olympialaisiin ensimmäisen kerran Lontoon 1948 kesäolympialaisissa, ja maa on ollut sen jälkeen mukana kaikissa kesäolympialaisissa – tosin Rooman 1960 kisoissa sen urheilijat kilpailivat Länsi-Intian liittovaltion joukkueessa. Talviolympialaisiin maa osallistui ensimmäisen kerran Lillehammerissa 1994, mutta talvilajeissa se ei ole menestynyt.
Trinidad ja Tobagon menestyksekkäin laji olympialaisissa on yleisurheilu, mistä se on saanut suurimman osan mitaleistaan ja kaikki olympiavoittonsa.
Mitalit lajeittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Laji | Kultaa | Hopeaa | Pronssia | Yhteensä | Sija |
|  Painonnosto | 0 | 1 | 2 | 3 | 51 |
|  Uinti | 0 | 0 | 1 | 1 | 56 |
|  Yleisurheilu | 3 | 4 | 8 | 15 | 44 |
| Yhteensä | 3 | 5 | 11 | 19 | 76 |
Lähteet:
Mitalit olympialaisittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Olympialaiset | Kultaa | Hopeaa | Pronssia | Yhteensä | Sija |
| 1948  1948 Lontoo | 0 | 1 | 0 | 1 | 28 |
| 1952  1952 Helsinki | 0 | 0 | 2 | 2 | 37 |
1956  1956 Melbourne: 0
| 1964  1964 Tokio | 0 | 1 | 2 | 3 | 28 |
1968  1968 Mexico City: 0
1972  1972 München: 0
| 1976  1976 Montreal | 1 | 0 | 0 | 1 | 26 |
1980  1980 Moskova: 0
1984  1984 Los Angeles: 0
1988  1988 Soul: 0
1992  1992 Barcelona: 0
| 1996  1996 Atlanta | 0 | 0 | 2 | 2 | 68 |
| 2000  2000 Sydney | 0 | 1 | 1 | 2 | 61 |
| 2004  2004 Ateena | 0 | 0 | 1 | 1 | 71 |
| 2008  2008 Peking | 1 | 1 | 0 | 2 | 47 |
| 2012  2012 Lontoo | 1 | 1 | 2 | 4 | 42 |
| 2016  2016 Rio de Janeiro | 0 | 0 | 1 | 1 | 78 |
2020  2020 Tokio: 0
| Yhteensä | 3 | 5 | 11 | 19 | 76 |
Lähteet:
Olympiamitalistit

| Mitali | Nimi | Vuosi | Laji | Tapahtuma |
| --- | --- | --- | --- | --- |
| 2 Hopeaa | Rodney Wilkes | 1948  1948 Lontoo |  Painonnosto | Miesten 60 kg |
| 3 Pronssia | Rodney Wilkes | 1952  1952 Helsinki |  Painonnosto | Miesten 60 kg |
| 3 Pronssia | Lennox Kilgour | 1952  1952 Helsinki |  Painonnosto | Miesten 90 kg |
| 2 Hopeaa | Wendell Mottley | 1964  1964 Tokio |  Yleisurheilu | Miesten 400 m |
| 3 Pronssia | Edwin Roberts | 1964  1964 Tokio |  Yleisurheilu | Miesten 200 m |
| 3 Pronssia | Wendell Mottley  Kent Bernard   Edwin Roberts   Edwin Skinner | 1964  1964 Tokio |  Yleisurheilu | Miesten 4 x 400 m viestijuoksu |
| 1 Kultaa | Hasely Crawford | 1976  1976 Montreal |  Yleisurheilu | Miesten 100 m |
| 3 Pronssia | Ato Boldon | 1996  1996 Atlanta |  Yleisurheilu | Miesten 100 m |
| 3 Pronssia | Ato Boldon | 1996  1996 Atlanta |  Yleisurheilu | Miesten 200 m |
| 2 Hopeaa | Ato Boldon | 2000  2000 Sydney |  Yleisurheilu | Miesten 100 m |
| 3 Pronssia | Ato Boldon | 2000  2000 Sydney |  Yleisurheilu | Miesten 200 m |
| 3 Pronssia | George Bovell | 2004  2004 Ateena |  Uinti | Miesten 200 metrin sekauinti |
| 1 Kultaa | Keston Bledman  Marc Burns   Emmanuel Callender   Richard Thompson   Aaron Armstrong | 2008  2008 Peking |  Yleisurheilu | Miesten 4 x 100 m viestijuoksu |
| 2 Hopeaa | Richard Thompson | 2008  2008 Peking |  Yleisurheilu | Miesten 100 m |
| 1 Kultaa | Keshorn Walcott | 2012  2012 Lontoo |  Yleisurheilu | Miesten keihäänheitto |
| 2 Hopeaa | Marc Burns  Keston Bledman   Emmanuel Callender   Richard Thompson | 2012  2012 Lontoo |  Yleisurheilu | Miesten 4 x 100 m viestijuoksu |
| 3 Pronssia | Lalonde Gordon | 2012  2012 Lontoo |  Yleisurheilu | Miesten 400 m |
| 3 Pronssia | Lalonde Gordon Jarrin Solomon  Renny Quow  Machel Cedenio   Ade Alleyne-Forte | 2012  2012 Lontoo |  Yleisurheilu | Miesten 4 x 400 m viestijuoksu |
| 3 Pronssia | Keshorn Walcott | 2016  2016 Rio de Janeiro |  Yleisurheilu | Miesten keihäänheitto |
Lähteet:
Uladzimir H’vaštšynski

| 0 | 1 | 2 |
| --- | --- | --- |

Henkilötiedot
Koko nimi: Uladzimir Aljaksandravitš H’vaštšynski
Syntymäaika: 10. toukokuuta 1990 (ikä 34)
Syntymäpaikka:  Bobruisk, Neuvostoliitto (nykyään Babruisk, Valko-Venäjä)
Pelipaikka: hyökkääjä
Seura
Seura:  Dinamo Minsk
Pelinumero: 23
Uladzimir Aljaksandravitš H’vaštšynski (valkoven. Уладзімір Аляксандравіч Хвашчынскі, ven. Владимир Александрович Хващинский, Vladimir Aleksandrovitš Hvaštšinski, s. 10. toukokuuta 1990 Bobruisk, Valko-Venäjän SNT, Neuvostoliitto, nykyinen Babruisk, Valko-Venäjä) on valkovenäläinen jalkapalloilija. Hän edustaa Valko-Venäjän jalkapalloliigassa pelaavaa Dinamo Minskiä ja on pelipaikaltaan hyökkääjä.
Aiheesta muualla

Uladzimir H’vaštšynski FK Dinamo Minsk-sivustolla (Arkistoitu – Internet Archive) (venäjäksi), (englanniksi), (valkovenäjäksi)
Uladzimir H’vaštšynski National Football Teams-sivustolla (englanniksi)
Uladzimir H’vaštšynski Soccerway-sivustolla (englanniksi)
Uladzimir H’vaštšynski Transfermarkt-sivustolla (englanniksi)
Turn on the Night

| ”Turn on the Night” Kiss |
| --- | --- | --- |

Singlen tiedot
 Albumilta: Crazy Nights
 B-puoli: ”Hell or High Water”
 Äänitetty : 1987
 Julkaistu: 10. syyskuuta 1988
 Formaatti: 7" vinyyli, CDS
 Tekijä(t): Paul Stanley, Diane Warren
 Tuottaja(t): Ron Nevison
 Tyylilaji: hard rock, glam metal
 Kesto: 03.19
 Levy-yhtiö: PolyGram
Muut kannet

Listasijoitukset
  41.
Kissin muut singlet
| ”Reason to Live” 1987 | ”Turn on the Night” 1988 | ”Let’s Put the X in Sex” 1988 |
Turn on the Night on yhdysvaltalaisen hard rock-yhtye Kissin singlejulkaisu vuodelta 1988. Se on kymmenes raita yhtyeen vuoden 1987 studioalbumilla Crazy Nights, ja singlenä kappale julkaistiin 10. syyskuuta 1988. Kappaleen on kirjoittanut yhtyeen laulajakitaristi Paul Stanley yhteistyössä lauluntekijä Diane Warrenin kanssa, ja singlen b-puolella olevan "Hell or High Waterin" ovat kirjoittaneet yhtyeen laulajabasisti Gene Simmons sekä soolokitaristi Bruce Kulick. Singlen a-puolella päälaulajana toimii Stanley, kun taas b-puolella lauluvastuun kantaa vastaavasti Simmons.
Kappaleesta on kuvattu myös musiikkivideo, jonka ohjasi Marty Callner.
Kappaleet > 7" vinyylisingle

Turn on the Night – 3.19 (säv. Paul Stanley ja Diane Warren, san. ja sov. Paul Stanley)
Hell or High Water – 3.28 (säv.  ja sov. Gene Simmons ja Bruce Kulick, san. Gene Simmons)
Kappaleet > CD-single

Turn on the Night – 3.19 (säv. Paul Stanley ja Diane Warren, san. ja sov. Paul Stanley)
Hell or High Water – 3.28 (säv.  ja sov. Gene Simmons ja Bruce Kulick, san. Gene Simmons)
Heaven's on Fire – 3.20 (säv.  ja sov. Paul Stanley ja Desmond Child, san. Paul Stanley)
I Love It Loud – 4.12 (säv. Gene Simmons ja Vinnie Vincent, san. ja sov. Gene Simmons)